ডাব্লিউডাব্লিউই হল অব ফেম (২০১৬)
২০১৬ ডাব্লিউডাব্লিউই হল অব ফেম ওয়ার্ল্ড রেসলিং এন্টারটেইনমেন্ট (ডাব্লিউডাব্লিউই) দ্বারা প্রযোজিত একটি পেশাদার কুস্তি অনুষ্ঠান ছিল, যেখানে ডাব্লিউডাব্লিউই হল অব ফেমের সপ্তদশ শ্রেণিকে অন্তর্ভুক্ত করেছে। এই অনুষ্ঠানটি ২০১৬ সালের ২রা এপ্রিল তারিখে রেসলম্যানিয়া ৩২ আয়োজনের পূর্ববর্তী রাতে মার্কিন যুক্তরাষ্ট্রের টেক্সাসের ডালাসের আমেরিকান এয়ারলাইন্স সেন্টারে অনুষ্ঠিত হয়েছে। জেরি লোলার এই অনুষ্ঠানের উপস্থাপনা করেছেন। এই বছরের হল অব ফেম অন্তর্ভুক্তির মূল আকর্ষণ ছিল স্টিং, যাকে রিক ফ্লেয়ার হল অব ফেমে অন্তর্ভুক্ত করেছেন। এছাড়াও দ্য গডফাদার, বিগ বস ম্যান, দ্য ফ্যাবুলাস ফ্রিবার্ডস, স্নুপ ডগ এবং জোয়ান লান্ডেনের মতো ব্যক্তিবর্গ এই বছরের হল অব ফেমে অন্তর্ভুক্ত হয়েছেন।